Olifant vertrap vermeende stroper | Maroela Media
Die wêreld in foto’s – 25 April 2019
Entstof kan slag slaan in stryd teen malaria
2 sterf toe gemeenskap reg in eie hande neem
Kallis, TV-wiskundeman met nasionale ordes vereer
Olifant vertrap vermeende stroper
Foto verskaf deur SAPD Mpumalanga
ŉ Skedel wat in die Krugerwildtuin gevind is, is vermoedelik dié van ŉ vermeende stroper wat deur ŉ olifant vertrap is.
“Die polisie het inligting ontvang dat mans op 1 April 2019 in die Krugerwildtuin besig was met stropery toe ŉ olifant hulle skielik aangeval en een van hulle vertrap het,” het brig. Leonard Hlathi, woordvoerder van die polisie, gesê. “Sy vermeende medepligtiges het aangevoer hulle het sy liggaam na die pad toe gedra sodat verbygangers dit die volgende dag sou vind. Hulle het hulself daarna uit die voete gemaak.”
Toe die vermeende stropers buite die wildtuin was, het hulle ŉ familielid in kennis gestel van die oorlede man en die polisie is in kennis gestel. “Die polisie en wildbewaarders in die gebied het ŉ soektog van stapel gestuur waarna ŉ menslike skedel en stukke klere gevind is.”
Die polisie het daarna ŉ soektog van stapel gestuur na die man se medepligtiges. “Drie mans, tussen 26 en 35 jaar oud, is in die omgewing van KaMhlushwa en Komatipoort in hegtenis geneem. Beamptes het beslag gelê op twee .375-jaggewere.”
Die drie verdagtes het Vrydag in die Komatipoort-landdroshof verskyn op aanklag van die onwettige besit van ŉ vuurwapen en ammunisie, sameswering om te stroop, en betreding. “Die mans bly in aanhouding. Hulle sal weer op 12 April in dieselfde hof verskyn vir hul aansoek om borgtog.”
Voortvlugtiges gou aangekeer
Saak teruggetrek teen vrou ná man se moord
Andreas · 3 weke gelede
Genadige vader, is julle seker die geweer het nie in die stroper se hand ontplof nie? Ek kyk nou na die foto van hoe agtergeblewe die toerusting is.
Toe verras die olifant hulle met ‘n April Fool.
Indien ‘n skedel gevind is behoort dit baie ouer as 5 dae te wees.
Boerseun · 3 weke gelede
Jy bedoel seker April Foot😂😂😂
Spyker · 3 weke gelede
‘n Ton maroelas vir die olifant en sy pelle.
Jenny · 3 weke gelede
Wouter · 3 weke gelede
Andreas die leeus het die res van sy liggaam opgevreet.
Bloudrom · 3 weke gelede
Nel · 3 weke gelede
‘Now these are the Laws of the Jungle, and many and mighty are they;
But the head and the hoof of the Law and the haunch and the hump is — Obey!’ –
Of jy soek jou dood – jy mors nie met moeder natuur nie.
Wielspore · 3 weke gelede
Die wild dief sal nie gemis word, oorwinning vir natuurbewaring.
Bul · 3 weke gelede
Olifantjie = 1
Stropers = 0
Danie · 3 weke gelede
Ek hoop die ketting van hoe hulle in besit van sulke gewere gekom het word ondersoek
Naas · 3 weke gelede
Dis nie net wild wat gestroop word nie. Ek dink ons kan die ANC staatkapers nou maar netso wel staatstropers
Boet Fasie · 3 weke gelede
Ek hoor die ANC gaan die party se naam verander na die ” Stroper party”
Moppy · 3 weke gelede
Ek stem dis goed dat sulke dinge deur di natuur gebeur met di stropery en dat reg geskiet hoop dat di stropers rerig sal skrik dis soos hul in ou dae gese het dat di Wilde diere hul self ook beskerm
AB · 3 weke gelede
Net jammer dit gebeur nie gereeld genoeg dat n stroper so n ongelukkie oorkom nie.